A tekintélyes református nemesi származású técsői Móricz családnak a sarja. Apja, técsői Móricz Péter (1791–1861), Máramaros vármegye alispánja, országgyűlési követe, földbirtokos, anyja, darvai Darvay Anna (1793–1873) asszony volt. Apai nagyszülei técsői Móricz István (1736–1799), Máramaros vármegye főjegyzője, földbirtokos, és Várady Ágnes asszony voltak. Móricz Pál egyik bátyja, técsői Móricz Károly (1819–1894), királyi testőr, földbirtokos, az 1848-as szabadságharc alatt alezredes, később huszti országgyűlési képviselő; a másik két bátyja, técsői Móricz Sámuel (1822–1849), a 13. számú lovas ezredbeli főhadnagya az 1848-as szabadságharc alatt, valamint técsői Móricz Antal (1818–1888), földbirtokos, aki országgyűlési képviselő az 1848-as szabadságharc alatt. Móricz Pál öccse, técsői Móricz Lajos (1832–1910), királyi törvényszéki elnök, földbirtokos.